Vandaar is hulle na ’n bos in Camphill-weg waar hulle hom na bewering aanhoudend geskop en geslaan het terwyl hulle hom oor vuurwapens ondervra.
“Ek het gedink ek gaan dood. Dit was ’n regte nagmerrie wat ek beleef het. Ek is nou nog onder pyn,” sê May.
“My ma het my wakker kom maak en gesê die polisie is weer hier. Hulle het ingekom en gesê hulle het inligting gekry dat iemand Saterdag vir my ’n vuurwapen gegee het om te hou.
“Ek het vir hulle gesê dis nie so nie. Ek was saam met my meisie daai tyd wat hulle van praat en het eers Sondag huis toe gekom. Maar hulle wou my nie glo nie,” kla hy.
Volgens hom het een van die beamptes ’n pyp gevat en hom oor die kop geslaan terwyl ’n ander een ’n dik boomstomp gaan kry en langs hom kom staan het.
May sê hulle het seker besef dat hy nie kon asemhaal nie en het toe die tape van sy mond en neus afgetrek en dit toe om sy nek gesit.
“Die een beampte het my begin choke met die tape en soos hy dit doen, vra hulle vir my oor die vuurwapen.
May sê hulle het hom weer in die vên gelaai en by die speurders se kantoor in die dorp afgelaai. Hulle het hom aangesê om nie ’n saak te maak nie en dat hulle weer na hom toe sal kom.
“Ek bly nou in vrees en weet nie of hulle weer aan my deur gaan klop nie, maar ek sal dit nie so los nie. Hulle kan nie net maak soos hulle wil nie. Hulle is hier om ons te beskerm, maar maak ons liewer seer,” sê hy.